《读仲韬东皋集漫题》
清代·赵执端

束发慕通达，呫哔二十年。五谷不能分，安知衣食端。

瓠叶与槐不，所遇良迍邅。旧业浸以荒，五亩成石田。

贤哉北郭生，丘壑甘栖盘。戴笠狎风雨，负耒乘云烟。

犯晓腰镰出，斜阳饮犊还。辍耕古原上，长吟秋树前。

新诗亦已清，岁功良足观。顾我无所成，壮志徒颓然。

愿为沮与溺，耦耕南亩间。

作者简介：山东益都人，字好问，号缓庵。赵执信从弟，王士禛甥。诗得士祯指授。有《宝菌堂遗诗》。